» Szilvafám termései deformálódtak
Kérdező: gezi35Szakértő: Mezős Balázs, Aleon-Kert Kft.Kérdés:Tisztelt Szakértő (k) !
Két éves olasz-kék szilva csemetém első évben 3 db. szép gyümölccsel mutatkozott be. Idén (a második évében) 25 szilvát termett, amelyből 7 ÷ 8 db. hosszában meghasadt jellegű deformitást mutat. (a mellékelt fénykép felvétel szerint ). A jelzett gyümölcsök egyébként egészségesek belűl, vagyis ehető, nem kukacos, nem elszineződött húsúak. Nem tudom, mitől van ez a hiba. Hogyan lehetne ellene védekezni a továbbiakban ?
Tisztelettel várom segítségüket. gezi35 Válasz:Tisztelt gezi35!
Valószínűleg egy száraz időszakot követő nagy csapadékmennyiség okozta gyümölcshús repedését. Ez csonthéjasoknál gyakran előfordul. Megelőzni úgy lehet, hogy állandó vízmennyiséget juttatunk a fák tövéhez.